ഹഷീഷ് ഓയില് പിടിച്ച കേസില് ഒരാള് കൂടി അറസ്റ്റില് ചാവക്കാട്: ഹഷീഷ് ഓയില് പിടിച്ച കേസില് ഒരാള് കൂടി അറസ്റ്റില്. എടക്കഴിയൂര് നാലാംകല്ല് കിഴക്കേത്തി വീട്ടില് ഷറഫുദ്ദീനെയാണ് 32 ഗുരുവായുര് അസി.കമ്മീഷണര് കെ.ജി. സുരേഷിന്്റെ നേതൃത്വത്തില് അറസ്റ്റ് ചെയ്തത്. ഡിസംബറിലാണ് കാറില് മൂന്ന് കിലോ ഹാഷീഷ് ഓയില് കടത്തുന്നതിനിടെ ബ്ലാങ്ങാട് ദ്വാരക ബീച്ചില് വെച്ച് അന്നത്തെ എസ്.എച്ച്.ഒ അനില് കുമാര് മേപ്പിള്ളിയുടെ നേതൃത്വത്തില് പിടികൂടിയത്. രണ്ടാം പ്രതിയായ ഷറഫുദ്ദീന് അന്യസംസ്ഥാനങ്ങളില് ഒളിവില് കഴിയുകയായിരുന്നു. ഇയാള് വീട്ടിലെത്തിയ വിവരമറിഞ്ഞാണ് പൊലീസ് പിടികൂടിയത്. തമിഴ്നാട്, ഒറിസ, കര്ണ്ണാടക, എന്നിവിടങ്ങളില് നിന്നും വ്യാപകമായി എം.ഡി.എം.എ, ഹാഷീഷ് ഓയില്, കഞ്ചാവ് ഉള്പ്പടെയുള്ള മയക്ക് മരുന്ന് തിരദേശ മേഖലയില് എത്തിച്ച് വ്യാപകമായി വില്പ്പന നടത്തുന്ന സംഘത്തിലെ കണ്ണികളാണിവരെന്ന് പൊലീസ് പറഞ്ഞു. എസ്.ഐമാരായ കെ. ഉമേഷ്, രാഗേഷ്, സിനീയിര് സിവില് പൊലീസ് ഓഫിസര് ഷമീര്, സി.പി.ഒമാരായ ആഷിഷ്, ജയകൃഷ്ണന് എന്നിവരാണ് പ്രതിയെ അറസ്റ്റ് ചെയ്ത സംഘത്തില് ഉണ്ടായിരുന്നത്.The post ഹഷീഷ് ഓയില് പിടിച്ച കേസില് ഒരാള് കൂടി അറസ്റ്റില് first appeared on MalayalamExpressOnline.